Document ID: /roh_data/filtered/fineweb-2-filterrobots_roh.jsonl.gz/24230

CDU 40,7 pertschient - SPD 29,6 pertschient en il Saarland
Ils cristiandemocrats restan la forza politica la pli ferma en il stadi federativ Saarland en Germania. Tar las elecziuns parlamentaras ha la CDU cun sia primministra Annegret Kramp-Karrenbauer fatg 40,3 pertschient da las vuschs, suandà da la SPD 30,1. Nov en il parlament è la AfD cun 6,2 pertschient.
Vinavant regenza da coaliziun gronda
Il pli absolut en il parlament da Saarland è tar 26 sezs, la CDU ha 24 da quels. Uschia ch'i vegn da raschun a star tar la coaliziun gronda en il parlament sco fin qua.
Onn d'elecziun en Germania
Las elecziuns en il stadi federativ Saarland vegnan valitadas sco indicatur per las elecziuns dal chancelier ni la chanceliera quest onn en Germania. Martin Schulz da la SPD va en il duell cun la chanceliera actuala Angela Merkel.
RR novitads 20.00